כנסיית שנים עשר השליחים

כנסיית שנים עשר השליחים (ברוסית: Двенадцати Апостолов) היא כנסייה הממוקמת בקרמלין שבמוסקבה בירת רוסיה.

הכנסייה הוקמה על ידי הפטריארך ניקון כחלק מארמון מגוריו בשנת 1653. שלוש שנים לאחר הקמתה, הוקדשה הכנסייה לשליח פיליפוס הקדוש. בשנת 1682 הוקדשה הכנסייה לשנים עשר השליחים.

הכנסייה מוקמת על במה גבוהה (ולכן היא גבוהה כמו שאר הקתדרלות בכיכר הקתדרלות הסמוכה). בתחתית הבמה שני מעברים מקושתים המאפשרים מעבר בין כיכר הקתדרלות לכיכר חצר הפטריארך.

לכנסייה חמש כיפות הבנויות בסגנון רוסי - ביזנטי.

מבנה הכנסייה ומגורי הפטריארך נפגעו מפגעי תותחים במהלך המהפכה הבולשביקית בשנת 1917. לאחר תום המהפכה שוקמה הכנסייה ונפתחה מחדש כמוזיאון לאמנות שימושית. העיטורים שהיו בכנסייה קודם למהפכה נהרסו, אולם כיום מוצג בה איקונוסטזיס שהועבר מקתדרלת העלייה בטרם זו נהרסה, וכן איקונות מעשה ידי פיודו ז'ובוב וסימון אושאקוב.

קישורים חיצוניים

 

ערכים שבהם תבנית בריטניקה אינה מתאימה
הקרמלין
מוסקבה: מוזיאונים לאמנות
שנים עשר השליחים